Kereta menggelongsor turun bukit 
SARATOK: Sebuah kereta terbabit dalam kemalangan kendiri apabila hilang kawalan dan menggelongsor bukit, sejauh kira-kira 12 meter. Ia terbabas dari jalan raya di Krangan Krian, Jalan Saratok, hari ini.  Bagaimanapun, tiga mangsa berjaya keluar dengan sendiri dari dalam kereta dengan hanya mengalami kecederaan ringan. Jurucakap Pusat Gerakan Operasi Bomba (PGO) Bomba berkata, pihaknya menerima panggilan mengenai kemalangan itu pada jam 2.07 petang ini.   “Sebuah kereta Proton Saga telah mengalami kemalangan kendiri dan hilang kawalan pemanduan dan terus menuruni gaung lebih kurang 12 meter dari tepi jalan lencongan tersebut.  “Tiga orang mangsa berjaya keluar sendiri dan hanya mengalami cedera ringan manakala dua mangsa wanita telah dibawa oleh anggota Pasukan Khas Jentera Perkhidmatan Perubatan Kecemasan (EMRS),” katanya.  Operasi tamat sepenuhnya pada jam 02.49 petang tadi. Oleh NICKELYSON LAKUN 
See author's posts
